Tauno Kokko

Tauno Kullervo Kokko (20. kesäkuuta 1899 Oulujoki – 1. marraskuuta 1983 Oulu) oli suomalainen kanslianeuvos ja vakuutusjohtaja, joka toimi myös Yleisradion ohjelmapäällikkönä ja kuoronjohtajana.

Henkilöhistoria
Tauno Kokon vanhemmat olivat opettaja, kirjailija Juhana Kokko ja Onnia Durchman ja puoliso vuodesta 1932 rautatievirkailija Aira Kyllikki Kilpua. Kokko tuli ylioppilaaksi  1918 ja toimi Pohjois-Suomen Keskinäisen Vakuutusyhtiön toimitusjohtajana lähes neljäkymmentä vuotta, 1928–1966. Oulun kaupunginvaltuuston jäsen hän oli kahteen otteeseen, 1946–1950 ja 1952–1953. Yleisradion ohjelmapäällikkönä Oulussa Kokko työskenteli kolmekymmentä vuotta, 1933–1963. Kokolla oli useita luottamustehtäviä ja hän oli sekakuoro Oulun Laulun johtaja 1929–1950 ja mieskuoro Pohjan Laulun johtaja 1945–1961. Pohjois-Pohjanmaan maakuntaliiton sihteerinä 1931–1945 ja myöhemmin hallituksen ja työvaliokunnan jäsenenä toiminut Kokko toimitti liiton vuosikertomukset I–VIII. Kokko kirjoitti Kalevaan pakinoita nimimerkeillä Nuusku-Frekke ja Cocco. Kanslianeuvoksen arvonimen hän sai 1959.

Julkaisuja
 Oulun tiernapojat, 1968

Lähteet 

Suomalaiset yritysjohtajat
Suomalaiset kuoronjohtajat
Ylen henkilöstö
Oulun kaupunginvaltuutetut
Pakinoitsijat
Vuonna 1899 syntyneet
Vuonna 1983 kuolleet